Ministru kabineta noteikumu projekta

**„Bezpilota gaisa kuģu lidojumi gaisa kuģu modeļu klubu vai apvienību ietvaros” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta „Bezpilota gaisa kuģu lidojumi gaisa kuģu modeļu klubu vai apvienību ietvaros” (turpmāk - noteikumu projekts) mērķis ir noteikt prasības gaisa kuģu modeļu klubam vai apvienībai, kas vēlas saņemt atļauju bezpilota gaisa kuģu lidojumu organizēšanai gaisa kuģu modeļu kluba vai apvienības ietvaros, kā arī noteikt kārtību, kādā gaisa kuģu modeļu klubs vai apvienība iegūst atļauju bezpilota gaisa kuģu lidojumu organizēšanai.  Noteikumu projekts stājas spēkā Oficiālo publikāciju un tiesiskās informācijas likuma noteiktajā kārtībā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likums "[Par aviāciju](https://likumi.lv/ta/id/57659-par-aviaciju)" [117.4 pants](https://likumi.lv/ta/id/57659-par-aviaciju#p47) un 117.7 panta 2.punkts |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Gaisa kuģu modeļi atbilstoši Komisijas 2019.gada 24.maija Īstenošanas regulai (ES) 2019/947 par bezpilota gaisa kuģu ekspluatācijas noteikumiem un procedūrām (turpmāk – regula Nr.2019/947) ir uzskatāmi par bezpilota gaisa kuģiem, kas galvenokārt tiek izmantoti sporta un vaļasprieka nolūkos. Saskaņā ar regulas Nr.2019/947 16. pantu gaisa kuģu modeļu klubs vai apvienība var iegūt kompetentās iestādes atļauju bezpilota gaisa kuģu lidojumu organizēšanai gaisa kuģu modeļu kluba vai apvienības ietvaros. Gaisa kuģu modeļu klubiem vai apvienībām ir pienākums nodrošināt atbilstošu lidojumu drošumu balstoties uz bezpilota gaisa kuģu jomas tiesību aktiem, saņemtās atļaujas nosacījumiem un gaisa kuģu modeļu kluba vai apvienības izstrādātajām procedūrām. Noteikumu projekts nosaka, kārtību, kādā gaisa kuģu modeļu klubs vai apvienība iegūst atļauju organizēt bezpilota gaisa kuģu lidojumus un kārtību, kādā Civilās aviācijas aģentūra izsniedz atļauju gaisa kuģu modeļu klubiem vai apvienībām organizēt bezpilota gaisa kuģu lidojumus. Regulas Nr. 2019/947 18.panta h) punkta ii) apakšpunkts nosaka, ka dalībvalsts kompetentā iestāde izveido uz risku balstītas uzraudzības sistēmu attiecībā uz gaisa kuģu modeļu klubiem vai apvienībām, kuras ir saņēmušas regulas Nr. 2019/947 16. pantā minēto atļauja, bet nenosaka, kā iepriekšminētā uzraudzība tiek īstenota. Ņemot vērā minēto noteikumu projekts nosaka kārtību, kādā Civilās aviācijas aģentūra īsteno regulas Nr.2019/947 18. panta h) punktā ii) apakšpunktā noteikto uzraudzību. Noteikumu projekta 19. punkts nosaka, ka gaisa kuģu modeļu klubu vai apvienību, kuras ieguvušas noteikumu projekta 13. punktā minēto atļauju uzraudzība, tiks īstenota saskaņā ar Civilās aviācijas aģentūras sagatavotu atbilstības uzraudzības programmu. Atbilstības uzraudzības programma tiks izstrādāta, pamatojoties uz riska novērtējumu. Auditu un inspekciju biežums tiks noteikts, balstoties uz Civilās aviācijas aģentūras veiktu gaisa kuģu modeļu klubu vai apvienību drošuma riska novērtējumu, kas veikts pēc audita vai inspekcijas noslēguma, balstoties uz audita vai inspekcijas rezultātiem. Drošuma riska novērtējumus tiks veikts visiem gaisa kuģu modeļu klubiem vai apvienībām, kas saņēmušas noteikumu projekta 13. punktā minēto atļauju, lai noteiktu katra gaisa kuģu modeļu kluba vai apvienības riska vērtību.  Noteikumu projekta 20. punktā ir noteikti kritēriji 1.līmeņa neatbilstības sastādīšanai, visas citas konstatētās neatbilstības ir klasificējamas kā 2.līmeņa neatbilstības (noteikumu projekta 21. punkts). Ņemot vērā to, ka noteikumu projektā nav iespējams uzskaitīt visus kritērijus 2.līmeņa neatbilstības sastādīšanai, ir noteikts, ka jebkura neatbilstība jomu regulējošo tiesību aktu prasībām tiek klasificēta kā 2.līmeņa neatbilstība, ja neatbilstība pēc konstatēšanas uzreiz nav klasificējama kā 1.līmeņa neatbilstība.  Ievērojot to, ka likuma “Par aviāciju” 117.4 pants paredz deleģējumu Civilās aviācijas aģentūras izsniegtās atļaujas (noteikumu projekta 13. punktā minētā atļauja) darbības ierobežošanai, noteikuma projekts paredz, ka atļaujas darbība atbilstīgi lidojumu drošuma apdraudējumam var tikt ierobežota Civilās aviācijas aģentūras uzraudzības gaitā, gadījumos, kad tiek konstatēta 1. līmeņa neatbilstība, šāda uzraudzība prakse tiek īstenota arī citās civilās aviācijas uzraudzības jomās.  Noteikumu projekts paredz, ka Civilās aviācijas aģentūra izvērtē iesniegto dokumentu saturisko atbilstību. Civilās aviācijas aģentūras kompetencē ir izvērtēt, vai dokumentos ir iekļautas un atbilstoši aprakstītas visas nepieciešamās procedūras un prasības. Civilās aviācijas aģentūra neveic iesniegto pretendenta dokumentu precizēšanu, bet gan identificē, kādas procedūras, prasības vai kārtība nav aprakstīta dokumentos vai ir aprakstīta nepilnīgi vai neatbilstoši piemērojamām prasībām. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, valsts aģentūra “Civilās aviācijas aģentūra”. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Gaisa kuģu modeļu klubi vai apvienības, kuras vēlas organizēt bezpilota gaisa kuģu lidojumus regulas Nr.2019/947 16. panta izpratnē. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta tiesiskais regulējums pozitīvi ietekmēs tautsaimniecību un sabiedrības mērķgrupas, ņemot vērā, ka tiesiskais regulējumus pilnveido vienotos pamatprincipus bezpilotu gaisa kuģu lidojumu organizēšanai gaisa kuģu modeļu klubu vai apvienību ietvaros. |
| 3. | Administratīvo izmaksu monetārs novērtējums | Administratīvās izmaksas, kas saistītas ar noteikumu projekta 9. punktā minētā iesnieguma iesniegšanu Civilās aviācijas aģentūrā, atzītajai struktūrai nepārsniegs 2000 eiro gadā.  Administratīvās izmaksas Civilās aviācijas aģentūrai, kuras darbinieks veiks informācijas sniegšanas, pieņemšanas, apkopošanas, apstrādes un uzglabāšanas pienākumus, kas saistīti ar noteikumu projekta 9. apakšpunktā minētā iesnieguma izskatīšanu, nepārsniegs 2000 eiro gadā. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Komisijas 2019. gada 24. maija Īstenošanas regula (ES) 2019/947 par bezpilota gaisa kuģu ekspluatācijas noteikumiem un procedūrām. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  |  | | --- | --- | --- | --- | | **1.tabula Tiesību akta projekta atbilstība ES tiesību aktiem** | | | | | Attiecīgā ES tiesību akta datums, numurs un nosaukums | Komisijas 2019. gada 24. maija Īstenošanas regula (ES) 2019/947 par bezpilota gaisa kuģu ekspluatācijas noteikumiem un procedūrām (publicēta Eiropas Savienības Oficiālajā vēstnesī OV L 152, 11.06.2019). | | | | A | B | C | D | | Attiecīgā ES tiesību akta panta numurs (uzskaitot katru tiesību akta vienību - pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā. Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu. Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos | | Regulas Nr. 2019/947 16. panta 1. punkts | Projekta 8. punkts. | Tiesību norma ieviesta pilnībā | Projekts stingrākas prasības neparedz | | Regulas Nr. 2019/947 16. panta 2.punkta b) apakšpunkts | Projekta 8.1. apakšpunkts, 9. punkts | Tiesību norma ieviesta pilnībā | Projekts stingrākas prasības neparedz | | Regulas Nr.2019/947 18. panta i) apakšpunkts | Projekta 18.punkts | Tiesību norma ieviesta pilnībā | Projekts stingrākas prasības neparedz | | Regulas Nr. 2018/1139 VII iedaļa | Projekta 19.1.,19.3.,19.4., apakšpunkts | Tiesību norma ieviesta pilnībā | Projekts stingrākas prasības neparedz | | Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | | Izmantotas regulas Nr.2019/947 9. panta 5.punktā dotās tiesības dalībvalstij kompetentās iestādes izsniegtajās atļaujās, kuras izdod saskaņā ar regulas Nr. 2019/947 16. pantu (bezpilota gaisa kuģu lidojumu organizēšana gaisa kuģu modeļu klubu vai apvienību ietvaros) noteikt atšķirīgu tālvadības pilotu minimālā vecuma prasību. Tālvadības pilotu, kuri veiks bezpilota gaisa kuģu lidojumus gaisa kuģu modeļu klubu vai apvienību ietvaros vecuma prasības tiks noteiktas Civilās aviācijas aģentūras atļaujās, balstoties uz gaisa kuģu modeļu kluba vai apvienības rokasgrāmatu. | | | Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | Projekts šo jomu neskar. | | | Cita informācija | | Atbilstoši Eiropas Parlamenta un Padomes 2018. gada 4. jūlija Regulas (ES) 2018/1139 par kopīgiem noteikumiem civilās aviācijas jomā un ar ko izveido Eiropas Savienības Aviācijas drošības aģentūru, un ar ko groza Eiropas Parlamenta un Padomes Regulas (EK) Nr.2111/2005, (EK) Nr. 1008/2008, (ES) Nr. 996/2010, (ES) Nr. 376/2014 un Direktīvas 2014/30/ES un 2014/53/ES un atceļ Eiropas Parlamenta un Padomes Regulas (EK) Nr. 552/2004 un (EK) Nr. 216/2008 un Padomes Regulu (EEK) Nr. 3922/91 (turpmāk – regula 2018/1139) 75.pantam ir izveidota Eiropas Aviācijas drošības aģentūra, kura saskaņā ar minētā panta otrās daļas d) apakšpunktu veic vajadzīgos pasākumus saskaņā ar pilnvarām, ko tai piešķir Regula Nr.2018/1139 vai citi Kopienas tiesību akti. Saskaņā ar Regulas Nr.2018/1139 76.panta 3) punktu, Eiropas Aviācijas drošības aģentūra saskaņā ar 115. pantu un piemērojamajiem uz šīs regulas pamata pieņemtajiem deleģētajiem un īstenošanas aktiem izdod sertifikācijas specifikācijas un citas sīki izstrādātas specifikācijas, pieņemamus atbilstības nodrošināšanas līdzekļus un norādes šīs regulas un uz tās pamata pieņemto deleģēto un īstenošanas aktu piemērošanai. Regulas Nr.2018/1139 115.pants paredz kārtību, kādā Eiropas Aviācijas drošības aģentūra izstrādā pieļaujamos līdzekļus atbilstības panākšanai, minētā panta trešajā punktā ir noteikts, atzinumus, sertifikāciju specifikācijas un citas sīki izstrādātas specifikācijas, pieņemamus atbilstības nodrošināšanas līdzekļus un norādes, kas izstrādātas, ievērojot 76. panta 1. un 3. punktu, un procedūras, kas izveidotas, ievērojot šā panta 1. punktu, publicē Aģentūras oficiālajā publikācijā. Pieļaujamie līdzekļi atbilstības panākšanai ir dokuments, kas skaidro kā izpildāmas īstenošanas regulas prasības. Ņemot vērā minēto Eiropas Aviācijas drošības aģentūra ir izstrādājusi dokumentus Regulas Nr.2019/947 prasību piemērošanai „Attiecīgie līdzekļi atbilstības panākšanai un vadlīnijas”. Dalībvalstīm jāievēro šajos dokumentos noteiktais vai jāizstrādā dokumenti, kuri nodrošina līdzvērtīgu Regulas 2019/947 prasību piemērošanu. Ņemot vērā to, ka citi dokumenti Regulas Nr.2019/947 piemērošanai nav izstrādāti, kā arī to, ka pastāv īpaša kārtība, kādā būtu jāizstrādā citi dokumenti Regulas Nr.2019/947 piemērošanai, projekts paredz „Attiecīgo līdzekļu atbilstības panākšanai un vadlīniju” nosacījumu piemērošanu.  Minēto dokumentu tulkojums latviešu valodā pieejams Civilās aviācijas aģentūras tīmekļa vietnē. | | |
| **2. tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekta izstrādes stadijā tika veiktas pārrunas ar gaisa kuģu modeļu klubiem. |
| 2. | Sabiedrības līdzdalība projekta izstrādē | Projekta izstrādes stadijā tika veiktas pārrunas ar gaisa kuģu modeļu klubiem. |
| 3. | Sabiedrības līdzdalības rezultāti | Iebildumi un priekšlikumi netika saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts aģentūra “Civilās aviācijas aģentūra”. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta īstenošana tiks veikta esošo cilvēkresursu ietvaros. Saistībā ar projekta izpildi nebūs nepieciešams veidot jaunas institūcijas vai likvidēt vai reorganizēt esošās. |
| 3. | Cita informācija | Nav. |

Satiksmes ministrs T. Linkaits

Vīza: valsts sekretāre I.Stepanova